Document ID: 32006R1043

A BIZOTTSÁG 1043/2006/EK RENDELETE
(2006. július 7.)
a tényleges olívaolaj-termelésnek és az egységnyi termelési támogatásnak a 2004/2005. gazdasági évre történő meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre (1) és különösen annak 5. cikkére,
tekintettel az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendeletre (2) és különösen annak 17a. cikke (2) bekezdésére,
mivel:
(1)
A 136/66/EGK rendelet 5. cikkéből következően az egységnyi termelési támogatást minden olyan tagállamban ki kell igazítani, amelynek tényleges termelése meghaladja az említett cikk (3) bekezdésében megállapított nemzeti garantált mennyiséget. A túltermelés mértékének meghatározásakor Görögország, Spanyolország, Franciaország, Olaszország és Portugália esetében figyelembe kell venni a becsült étkezésiolajbogyó-termelést, amelyet olívaolaj-egyenértékben fejeznek ki, Görögország esetében a 2001/649/EK bizottsági határozat (3), Spanyolország esetében a 2001/650/EK bizottsági határozat (4), Franciaország esetében a 2001/648/EK bizottsági határozat (5), Olaszország esetében a 2001/658/EK bizottsági határozat (6) és Portugália esetében a 2001/670/EK bizottsági határozat (7) szerinti együtthatók alapján.
(2)
A 2261/84/EGK rendelet 17a. cikkének (1) bekezdése szerint az olívaolaj után nyújtott termelési támogatás előlegként kifizethető egységnyi összegének megállapításához meg kell határozni a szóban forgó gazdasági év becsült termelését. Az összeg nagyságát úgy kell meghatározni, hogy semmiképpen ne történhessen jogosulatlan kifizetés az olajbogyó-termelők részére. Az összeg az olívaolaj-egyenértékben kifejezett étkezési olajbogyóra is vonatkozik. A 2004/2005. gazdasági évre vonatkozóan a becsült termelést és az előlegként kifizethető egységnyi termelési támogatási összeget az 1709/2005/EK bizottsági rendeletben (8) állapították meg.
(3)
Annak érdekében, hogy a Bizottság megállapíthassa a tényleges termelést, amelyre a támogatási jogosultság el lett ismerve, a tagállamok - a 2366/98/EK bizottsági rendelet (9) 14. cikke (4) bekezdésének megfelelően - minden gazdasági év után legkésőbb május 15-én kötelesek közölni vele a tagállamonkénti támogatható mennyiséget. E közlések alapján a 2004/2005. gazdasági évben támogatásra jogosult mennyiség Görögország esetében 484 598 tonna, Spanyolország esetében 1 107 906 tonna, Franciaország esetében 3 107 tonna, Olaszország esetében 951 528 tonna, Portugália esetében 45 296 tonna és Szlovénia esetében 26 tonna.
(4)
A tagállamok által támogathatónak minősített mennyiségeknek szükségképpen át kellett esniük a 2261/84/EGK és a 2366/98/EK rendelet szerinti ellenőrzéseken. A támogatható mennyiségekről beküldött tagállami információk alapján megállapított tényleges termelés azonban nem érinti a közölt adatok valódiságának a számlaelszámolási eljárás során történő ellenőrzéséből esetlegesen levonható következtetéseket.
(5)
A tényleges termelést figyelembe véve indokolt megállapítani a 136/66/EGK rendelet 5. cikkének (1) bekezdése szerinti, a tényleges termelés támogatásra jogosult mennyiségeire fizetendő egységnyi termelési támogatás összegét is.
(6)
Szlovénia esetében a termelési támogatás e rendeletben előírt egységnyi összegét úgy állapították meg, hogy a közös agrárpolitika keretébe tartozó közvetlen támogatási rendszerek közös szabályainak megállapítására és a mezőgazdasági termelőket segítő egyes támogatási rendszerek létrehozására vonatkozó 1782/2003/EK tanácsi rendelet (10) 143a. cikke szerinti százalékarányt alkalmazták a 2005. évre.
(7)
Az e rendeletben előírt intézkedések összhangban vannak az Olívaolaj- és Étkezésiolajbogyó-piaci Irányítóbizottság véleményével,
ELFOGADTA EZT A RENDELETET:
1. cikk
(1) A 136/66/EGK rendelet 5. cikke szerinti, olívaolaj után nyújtott támogatás szempontjából a 2004/2005. gazdasági évben az alábbi tényleges termelést kell figyelembe venni:
-
Görögország esetében 484 598 tonna,
-
Spanyolország esetében 1 107 906 tonna,
-
Franciaország esetében 3 107 tonna,
-
Olaszország esetében 951 528 tonna,
-
Portugália esetében 45 296 tonna,
-
Szlovénia esetében 26 tonna.
(2) A 136/66/EGK rendelet 5. cikke szerinti, a tényleges termelés támogatható mennyiségei után fizetendő termelési támogatás egységnyi összege a 2004/2005. gazdasági év vonatkozásában a következő:
-
Görögország esetében 100 kilogrammonként 130,27 EUR,
-
Spanyolország esetében 100 kilogrammonként 90,53 EUR,
-
Franciaország esetében 100 kilogrammonként 132,25 EUR,
-
Olaszország esetében 100 kilogrammonként 73,93 EUR,
-
Portugália esetében 100 kilogrammonként 132,25 EUR,
-
Szlovénia esetében 100 kilogrammonként 39,68 EUR.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. július 7-én.

Labels: 17
19
3
6
18